Άλεξ Αντετοκούνμπο

Ο Άλεξ Αντετοκούνμπο (πλήρες όνομα: Αλέξανδρος Εμέκα "Άλεξ" Αντετοκούνμπο, , γενν. 27 Αυγούστου 2001, Σεπόλια) είναι Έλληνας επαγγελματίας καλαθοσφαιριστής νιγηριανής καταγωγής. Έχει ύψος 2,03 μέτρα και αγωνίζεται ως σμολ φόργουορντ για τους Μιλγουόκι Μπακς με two-way contract για τους τους Ουισκόνσιν Χερντ. Είναι ο μικρότερος αδελφός των καλαθοσφαιριστών Γιάννη, Θανάση και Κώστα Αντετοκούνμπο.

 Πρώιμη ζωή 
Ο Άλεξ Αντετοκούνμπο γεννήθηκε στην Αθήνα και πιο συγκεκριμένα στην γειτονιά των Σεπολίων, στην Ελλάδα. Οι γονείς του, Βερόνικα και Τσαρλς Αντετοκούνμπο κατάγονται από την Νιγηρία, από την οποία μετανάστευσαν πριν γεννηθεί. Είναι κάτοχος νιγηριανού διαβατηρίου, το οποίο του χορηγήθηκε τον Ιούνιο του 2013, προκειμένου να αποκτήσει βίζα και να του επιτραπεί να εισέλθει νόμιμα στις Ηνωμένες Πολιτείες.

Άρχισε να παίζει μπάσκετ σε ηλικία εννέα ετών, και όταν ήταν στην έκτη δημοτικού, μετακόμισε μαζί με την οικογένειά του στο Μιλγουόκι, όπου ο μεγαλύτερος αδερφός του Γιάννης εντάχθηκε ως ρούκι στους Ουινσκόσιν Χερντ της αναπτυξιακής λίγκας του NBA, την NBA G League. Εγγράφτηκε στο Σχολείο Σαιντ Μόνικα που βρίσκεται στο Γουάιτφις Μπέι του Ουινσκόνσιν, αν και δεν γνώριζε καθόλου την αγγλική γλώσσα.

 Πρώιμα μπασκετικά βήματα  
Ο Αντετοκούνμπο αγωνίστηκε αρχικά για το Δομινικανικό Λύκειο του Γουάιτφις Μπέι για μια τετραετία. Στην πρώτη του χρονιά ως πρωτοετής φοιτητής, είχε κατά μέσο όρο 2.9 πόντους ανά παιχνίδι, ενώ μέχρι να αποφοιτήσει μεγάλωσε περίπου 12 εκατ. (πέντε ίντσες) για να φτάσει τα . Ο Άλεξ Αντετοκούνμπο ήταν πολυπολιτειακή δις-επιλογή και είχε μέσο όρο 20 πόντους και επτά ριμπάουντ ανά παιχνίδι ως πρεσβύτερος μαθητής.

Το καλοκαίρι του 2019, ο Αντετοκούμπο συμμετείχε ως βοηθητικό μέλος στην προετοιμασία του Παναθηναϊκού υπό την τεχνική ηγεσία του Αργύρη Πεδουλάκη, λόγω της απουσίας παικτών. Με την ολοκλήρωση της προετοιμασίας επέστρεψε στην Αμερική.

Την εποχή που πλησίαζε η αποφοίτηση του από το Λύκειο, έλαβε τρεις προσφορές υποτροφιών από τα σχολεία ΝτεΠολ Μπλου Ντίμονς, Οχάιο Μπόμπκατς και Γκριν Μπέι Φοίνιξ. Ωστόσο στις 9 Μαΐου 2020, ο Άλεξ Αντετοκούνμπο ανακοίνωσε πως προτιμάει να αγωνιστεί στο Ευρωπαϊκό μπάσκετ μόλις αποφοιτήσει, απορρίπτοντας την προοπτική του κολεγιακού μπάσκετ. Αρκετές υπηρεσίες για νεοσύλλεκτους τον είχαν κατατάξει ως προσθήκη τρίτου επιπέδου για κολλεγιακές ομάδες.

 Επαγγελματική σταδιοδρομία  
 ΚΜ Μούρθια (2020–2021)  
Στις 22 Ιουνίου 2020, ο Άλεξ Αντετοκούνμπο υπέγραψε τριετές συμβόλαιο με την ΚΜ Μούρθια του πρωταθλήματος της Ισπανίας, όμως δεν αγωνίστηκε ποτέ με την πρώτη ομάδα. Στις 18 Οκτωβρίου, έκανε το ντεμπούτο του για την δεύτερη ομάδα του συλλόγου που αγωνίζεται στην τέταρτη κατηγορία του Ισπανικού πρωταθλήματος. Στον πρώτο του αγώνα πέτυχε 28 πόντους και έξι ριμπάουντ, με έξι στα εννέα τρίποντα, στην νικηφόρα αναμέτρηση με 83–69 επί της ΣΚΔ Καρολίνας.

 Ράπτορς 905 (2021–2022)  
Αφού δεν επιλέχθηκε από κάποια ομάδα στο NBA Draft του 2021, ο Άλεξ Αντετοκούνμπο εντάχθηκε στην ομάδα των Σακραμέντο Κινγκς για το NBA Summer League του 2021, με τους Κινγκς να αναδεικνύονται νικητές του ετήσιου τουρνουά προετοιμασίας εκείνης της σεζόν. Στις 14 Οκτωβρίου 2021, ο Αντετοκούνμπο υπέγραψε συμβόλαιο 10ου εκθέματος με τους Τορόντο Ράπτορς. Ωστόσο, την επόμενη μέρα ανακάλεσε την υπογραφή του, προκειμένου να ενταχθεί στην ομάδα των Ράπτορς 905 ως συνεργαζόμενος παίκτης.

 Ουισκόνσιν Χερντ (2022–2024)  
Στις 3 Νοεμβρίου 2022, ο Άλεξ Αντετοκούνμπο συμπεριλήφθηκε στο ρόστερ της πρεμιέρας του Ουισκόνσιν Χερντ στο NBA G League. Στις 31 Αυγούστου 2023, ο Αντετοκούνμπο υπέγραψε στους Μιλγουόκι Μπακς, απόφαση που ανακάλεσε μέσα σε λίγες ώρες και στις 30 Οκτωβρίου, επέστρεψε στην ομάδα του Ουισκόνσιν.

 Μαζεϊκιάι (2024) 
Στις 14 Φεβρουαρίου του 2024, ο Άλεξ Αντετοκούνμπο ανακοινώθηκε από την Μαζεϊκιάι του πρωταθλήματος μπάσκετ της Λιθουανίας, αφήνοντας μετά από τρία χρόνια το NBA G League. Με την φανέλα της λιθουανικής ομάδας είχε 8.3 πόντους και 2.4 ριμπάουντ μέσο όρο σε 15 λεπτά συμμετοχής.

 Ποντγκόριτσα (2024) 
Στις 17 Αύγουστου 2024 συμφώνησε με την Ποντγκόριτσα του Πρωταθλήματος Μαυροβουνίου και της ABA League 2.

 Π.Α.Ο.Κ (2024–2025) 
Στις 22 Οκτωβρίου 2024, ανακοινώθηκε από την ομάδα του Π.Α.Ο.Κ έως το τέλος της σεζόν 2024–25.

 Άρης Θεσσαλονίκης (2025) 
Στις 15 Αυγούστου 2025, ο Αντετοκούνμπο υπέγραψε διετές συμβόλαιο με τον Άρη Θεσσαλονίκης. Στις 6 Οκτωβρίου 2025, αποχώρησε από την ομάδα, έχοντας αγωνιστεί μόνο σε ένα επίσημο παιχνίδι.

 Μιλγουόκι Μπακς / Ουισκόνσιν Χερντ (2025–σήμερα) 
Στις 13 Οκτωβρίου 2025, ο Αντετοκούνμπο υπέγραψε two-way contract με τους Μιλγουόκι Μπακς, σηματοδοτώντας την πρώτη φορά στην ιστορία συλλόγου του NBA που τρία αδέλφια — ο Γιάννης, ο Θανάσης και ο Άλεξ — αγωνίζονται στην ίδια ομάδα. Παράλληλα, αγωνίζεται και με την Ουισκόνσιν Χερντ στην NBA G League.

 Προσωπική ζωή  

Ο Κώστας αγωνίστηκε για τελευταία φορά στο NBA με τους Σικάγο Μπουλς, ενώ είναι ο πρώτος από τα τέσσερα αδέρφια που είναι καλαθοσφαιριστές, που κατέκτησε το πρωτάθλημα του ΝΒΑ, την αμέσως προηγούμενη χρονιά από τους Γιάννη και Θανάση, το 2020 με τους Λος Άντζελες Λέικερς. Ο πατέρας του Αντετοκούνμπο, Τσαρλς και ο μεγαλύτερος από τα πέντε αδέρφια, Φράνσις, ήταν επαγγελματίες ποδοσφαιριστές σε ομάδες της Νιγηρίας, ενώ η μητέρα του ήταν αθλήτρια του στίβου στο άλμα εις ύψος.

Τον Σεπτέμβριο του 2021, ο Άλεξ μαζί με τη μητέρα του έλαβαν τιμητικά την Ελληνική ιθαγένεια από τον Έλληνα Πρωθυπουργό Κυριάκο Μητσοτάκη.

Ο Άλεξ Αντετοκούνμπο, μαζί με τα αδέρφια του, τους Γιάννη, Θανάση και Κώστα και τον αθλητή του χόκεϋ Φίλιπ Φόρσμπεργκ, ανακοίνωσαν στις 2 Μαρτίου του 2023 την είσοδο τους στην ιδιοκτησιακή ομάδα του ποδοσφαιρικού συλλόγου Νάσβιλ ΣΚ που αγωνίζεται στο πρωτάθλημα του MLS.

 Παραπομπές 

Κατηγορία:Έλληνες καλαθοσφαιριστές
Κατηγορία:Νιγηριανοί καλαθοσφαιριστές
Κατηγορία:Έλληνες νιγηριανής καταγωγής
Κατηγορία:Πολιτογραφημένοι πολίτες της Ελλάδας
Κατηγορία:Καλαθοσφαιριστές Μούρθια
Κατηγορία:Καλαθοσφαιριστές Ράπτορς 905
Κατηγορία:Καλαθοσφαιριστές Ουισκόνσιν Χερντ
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μιλγουόκι Μπακς
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές D-League
Κατηγορία:Καλαθοσφαιριστές Πρωταθλήματος Λιθουανίας
Κατηγορία:Καλαθοσφαιριστές Α1 Εθνικής Ελλάδας